2 ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัทฯ

บริษัท อาดามัส อินคอร์ปอเรชั่น จำกัด (มหาชน) (“บริษัทฯ” หรือ “ADAM”) เดิมชื่อบริษัท อาร์
เค มีเดีย โฮลดิ้ง จำกัด (มหาชน) (“RK”) เมื่อวันที่ 19 กันยายน 2545
โดยมีวัตถุประสงค์การจัดตั้งเพื่อประกอบธุรกิจการลงทุนในบริษัทย่อยในลักษณะ Holding Company
ปัจจุบันได้ลงทุนในบริษัทย่อย 4 บริษัท คือ

1.  บริษัท อาดามัส มีเดีย จำกัด (“ADM”) เดิมชื่อ บริษัท อาร์ แอนด์ ที มีเดีย จำกัด
    (“R&T”)

2.  บริษัท แอปโซลูท อิมแพค จำกัด (“AI”) (เข้าลงทุนเมื่อวันที่ 20 กรกฎาคม 2550)

3.  บริษัท สไมล์ อินเทอร์แอคทีฟ จำกัด (“SMILE”) (เข้าลงทุนเมื่อวันที่ 1 กุมภาพันธ์ 2550)

4.  บริษัท เอเซียบิส โซลูชั่น จำกัด (“ASIABIZ”) (เข้าลงทุนเมื่อวันที่ 23 พฤษภาคม 2550)

นอกจากนี้บริษัทฯได้มีการลงทุนในบริษัทร่วม 1 บริษัท คือ บริษัท จีจี นิวส์ เนทเวิร์ค จำกัด
(“GG”) และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย จำกัด

ประวัติความเป็นมาและพัฒนาการที่สำคัญของบริษัทฯ และบริษัทย่อย สรุปได้ดังนี้

มิถุนายน 2540 กลุ่มรุ่งธนเกียรติได้จัดตั้ง บริษัท อาร์ เค มีเดีย จำกัด (“RKM”)
เพื่อดำเนินธุรกิจบริหารการผลิตและการตลาดให้กับสถานีวิทยุคลื่นความถี่ในระบบ เอฟ.เอ็ม. และ
เอ.เอ็ม. รวมถึงบริหารกิจกรรมส่งเสริมการตลาด

ธันวาคม 2540 จัดตั้ง R&T เพื่อดำเนินธุรกิจผลิตรายการทางโทรทัศน์ และผลิตรายการวิทยุ

ตุลาคม 2544 จัดตั้ง บริษัท ไอ ที เวิลดิ์ มีเดีย จำกัด (“ITW”)
เพื่อดำเนินธุรกิจผลิตรายการทางโทรทัศน์ และผลิตรายการวิทยุ

กันยายน 2545 จัดตั้ง บริษัท อาร์ เค มีเดีย โฮลดิ้ง จำกัด
ด้วยทุนจดทะเบียนเรียกชำระเต็มมูลค่าจำนวน 50 ล้านบาท
เพื่อประกอบธุรกิจการลงทุนในบริษัทอื่นในลักษณะของ Holding Company

ตุลาคม 2545 บริษัทฯ เข้าซื้อหุ้น RKM R&T และ ITW โดยซื้อจากผู้ถือหุ้นเดิมของทั้ง 3 บริษัท
ในราคามูลค่าที่ตราไว้ (Par Value) เป็นจำนวนเงินรวม 49.99 ล้านบาท
สถานีวิทยุที่กลุ่มบริษัทฯ
ดำเนินการอยู่ทั้งหมดอยู่ในเขตต่างจังหวัดซึ่งกระจายอยู่ทุกภาคของประเทศไทย ในปี 2549 บริษัทฯ
มีรายการวิทยุที่ดำเนินการอยู่ทั้งสิ้น 32 สถานี แบ่งออกเป็น สถานีวิทยุเอฟ.เอ็ม. 26 สถานี
และสถานีวิทยุ เอ.เอ็ม. 6 สถานี ซึ่งตั้งอยู่ใน 28 จังหวัดทั่วประเทศ
สามารถครอบคลุมพื้นที่การกระจายเสียงประมาณร้อยละ 80 ของพื้นที่ประเทศไทย
โดยอยู่ภายใต้การดำเนินการของบริษัทย่อยทั้ง 3 บริษัท คือ RKM R&T และ ITW
สำหรับการประกอบธุรกิจโทรทัศน์ดำเนินการโดย R&T และITW จำกัด
ซึ่งการจัดหารายการโทรทัศน์ที่จะนำมาแพร่ภาพออกอากาศ

กุมภาพันธ์ 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยขายหุ้นให้แก่ผู้ถือหุ้นเดิม 20 ล้านบาท รวมเป็นทุนที่เรียกชำระแล้วทั้งสิ้น 70
ล้านบาท บริษัทฯนำเงินที่ได้ไปลงทุนเพิ่มในบริษัทย่อย คือใน RKM จำนวน 10 ล้านบาทและ ใน
ITW จำนวน 4 ล้านบาท ที่เหลือเป็นเงินทุนหมุนเวียนของบริษัทฯ

พฤษภาคม 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยเสนอขายหุ้นให้แก่ผู้ถือหุ้นเดิมอีก 5 ล้านบาท
รวมเป็นทุนจดทะเบียนเรียกชำระแล้วทั้งสิ้น 75 ล้านบาท

กรกฎาคม 2546 บริษัท อาร์ เค มีเดีย โฮลดิ้ง จำกัด
จดทะเบียนแปรสภาพเป็นบริษัทมหาชนด้วยทุนจดทะเบียน 100 ล้านบาท
และได้เปลี่ยนแปลงมูลค่าที่ตราไว้จากเดิม 100 บาทต่อหุ้นเป็น 1 บาทต่อหุ้น

พฤศจิกายน 2546 บริษัทฯ ได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ ทำให้บริษัทฯ
มีทุนที่เรียกชำระเป็น 100 ล้านบาท เท่ากับทุนที่จดทะเบียนไว้ และเดือนเดียวกันนี้ตลาดหลักทรัพย์ฯ
ได้รับหุ้นสามัญ 100 ล้านหุ้นของบริษัทฯ เข้าเป็นหลักทรัพย์จดทะเบียนในตลาดหลักทรัพย์เอ็มเอไอ
(“MAI”) โดยใช้ชื่อบริษัท บริษัท อาร์ เค มีเดีย โฮลดิ้ง จำกัด (มหาชน)
และมีชื่อย่อในการซื้อขายหลักทรัพย์ว่า “RK”

มีนาคม 2547 ที่ประชุมวิสามัญผู้ถือหุ้นครั้งที่ 1/2547 เมื่อวันที่ 20 กุมภาพันธ์ 2547
ได้มีมติให้บริษัทฯ ออกใบสำคัญแสดงสิทธิเพื่อซื้อหุ้นสามัญบริษัทจำนวน 25
ล้านหน่วย/หุ้นให้แก่ผู้ถือหุ้นเดิม พร้อมกับมีมติให้เพิ่มทุนจดทะเบียนจาก 100 ล้านบาทเป็น 125
ล้านบาท โดยออกหุ้นสามัญใหม่จำนวน 25 ล้านหุ้น เพื่อรองรับการใช้สิทธิในการซื้อหุ้นดังกล่าว
บริษัทฯ ได้จดทะเบียนเพิ่มทุนเรียบร้อยแล้วในเดือนนี้

เมษายน 2548 บริษัทฯ เข้าซื้อหุ้น บริษัท จีจี นิวส์ เนทเวิร์ค จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 10 ล้านบาท

พฤษภาคม 2548 บริษัทฯ เข้าซื้อหุ้น บริษัท นิวส์ มัลติมีเดีย จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 3 ล้านบาท

มิถุนายน 2548 บริษัทฯ ได้ดำเนินการเพิ่มทุนจดทะเบียนจาก 104,000,000 บาท เป็น
130,259,278 บาท โดยการออกหุ้นสามัญ จำนวน 26,259,278 หุ้น มูลค่าที่ตราไว้หุ้นละ 1 บาท
รวม 26,259,278 บาท โดยหุ้นเพิ่มทุนนี้เกิดจากการแปลงใบสำคัญแสดงสิทธิ จำนวน
24,586,440 หน่วย/หุ้น

มกราคม 2549 ได้ร่วมจัดตั้งบริษัท เอสไอ ดอท คอม (ประเทศไทย) จำกัด โดยถือหุ้น
ในราคามูลค่าที่ตราไว้ (Par Value) เป็นจำนวนเงินรวม 6 แสนบาท

ตุลาคม 2549 มีการเปลี่ยนแปลงโครงสร้างผู้ถือหุ้นใหญ่ จากกลุ่มรุ่งธนเกียรติ เป็นนายสุนทร
มีสุวรรณ และมีการเปลี่ยนแปลงกรรมการและผู้บริหารระดับสูง

ธันวาคม 2549 ที่ประชุมวิสามัญผู้ถือหุ้นครั้งที่ 1/2549 เมื่อวันที่ 27 ธันวาคม 2549
ได้มีมติให้บริษัทฯ ออกและเสนอขายหุ้นสามัญเพิ่มทุนจำนวน 65,129,639 หุ้น มูลค่าที่ตราไว้หุ้นละ
1 บาทให้แก่ผู้ถือหุ้นเดิมในอัตราส่วน 2 หุ้นเดิมต่อ 1 หุ้นใหม่ โดยเสนอขายหุ้นละ 1.70 บาท
พร้อมกับมีมติให้ลดทุนจดทะเบียนจำนวน 1,740,722 บาท
โดยการตัดหุ้นจดทะเบียนที่ยังมิได้ออกจำหน่ายออก ทำให้ทุนจดทะเบียนของบริษัทฯ เพิ่มเป็น
195,388,917 บาท

มกราคม 2550 มีผู้ถือหุ้นได้ทำการจองซื้อหุ้นเพิ่มทุนจำนวน 64,056,031
หุ้นจากจำนวนหุ้นสามัญที่ออกจำหน่ายทั้งสิ้น 65,129,639 หุ้น มูลค่าที่ตราไว้หุ้นละ 1 บาท
ทำให้ทุนชำระแล้วของบริษัทฯ มีจำนวน 194,315,309 บาทและบริษัทฯ
ได้จดทะเบียนเพิ่มทุนเรียบร้อยแล้วในเดือนนี้

กุมภาพันธ์ 2550 บริษัทฯ ได้นำเงินเพิ่มทุนเข้าซื้อหุ้นใน SMILE
ซึ่งเป็นบริษัทที่ประกอบธุรกิจบริการซอฟท์แวร์และคอมพิวเตอร์
โดยให้บริการการตลาดผ่านโทรศัพท์มือถือ รวมทั้งให้บริการดูแลและจัดทำเว็บไซต์
โดยซื้อหุ้นจากผู้ถือหุ้นเดิมจำนวน 510 หุ้น หรือคิดเป็นสัดส่วนร้อยละ 51 ของทุนชำระแล้ว
ใช้เงินลงทุน 2,955,701 บาท

มีนาคม 2550 ที่ประชุมคณะกรรมการบริษัทครั้งที่ 3/2550 เมื่อวันที่ 23 มีนาคม 2550
ได้มีมติกำหนดให้บริษัท อาร์ แอนด์ ที มีเดีย จำกัด (R&T) เป็นบริษัทแกนแทนบริษัท อาร์ เค
มีเดีย จำกัด

เมษายน 2550 ที่ประชุมใหญ่สามัญประจำปีผู้ถือหุ้นครั้งที่ 1/2550 เมื่อวันที่ 27 เมษายน 2550
มีมติให้บริษัทฯ จำหน่ายหุ้นสามัญที่บริษัทฯ ถืออยู่ทั้งหมดใน RKM ITW และ SI ให้แก่นายกิตติภัทร์
รุ่งธนเกียรติ ในราคา 23.00 ล้านบาท และมีมติให้เปลี่ยนชื่อบริษัทจาก บริษัท อาร์ เค มีเดีย
โฮลดิ้ง จำกัด (มหาชน) เป็น บริษัท อาดามัส อินคอร์ปอเรชั่น จำกัด (มหาชน)
รวมทั้งเปลี่ยนชื่อย่อในการซื้อขายหลักทรัพย์จาก (“RK”) เป็น (“ADAM”)

พฤษภาคม 2550 ที่ประชุมคณะกรรมการบริษัทครั้งที่ 6/2550 เมื่อวันที่ 8 พฤษภาคม 2550
มีมติให้เข้าร่วมลงทุนใน ASIABIZ โดยการซื้อหุ้นจำนวน 40,800 หุ้นหรือคิดเป็นสัดส่วนร้อยละ 51
ของทุนจดทะเบียนชำระแล้ว 10 ล้านบาท โดยใช้เงินลงทุน 14 ล้านบาท
รวมทั้งมีมติลดทุนจดทะเบียนของบริษัทและมีมติให้เข้าซื้อหุ้นสามัญของ AI จำนวน 15,000,000 หุ้น
หรือคิดเป็นสัดส่วนร้อยละ 100 ของทุนจดทะเบียนชำระแล้ว 150 ล้านบาท
กำหนดวันประชุมวิสามัญผู้ถือหุ้นครั้งที่ 1/2550 ในวันที่ 29 มิถุนายน 2550
เพื่อพิจารณาอนุมัติรายการดังกล่าว

  มีมติให้ให้เปลี่ยนชื่อบริษัทแกนจาก บริษัท อาร์ แอนด์ ที มีเดีย จำกัด (“R&T”) เป็น บริษัท
  อาดามัส มีเดีย จำกัด (“ADM”) ซึ่งมีผลในวันที่ 11 พฤษภาคม 2550

มิถุนายน 2550 ที่ประชุมวิสามัญผู้ถือหุ้น ครั้งที่ 1/2550 ซึ่งประชุมเมื่อวันที่ 29 มิถุนายน 2550
มีมติอนุมัติการซื้อหุ้นสามัญใน AI จำนวน 15,000,000 หุ้น หรือคิดเป็นสัดส่วนร้อยละ 100
ของทุนจดทะเบียนและเรียกชำระแล้วของ AI ในราคา 10 บาทต่อหุ้นจากกลุ่มผู้ถือหุ้นเดิมของ AI

  มีมติเป็นเอกฉันท์อนุมัติการลดทุนจดทะเบียนจากทุนจดทะเบียนเดิมจำนวน 195,388,917 บาท
  เป็น 194,315,309 บาท และ มีมติอนุมัติการเพิ่มทุนจดทะเบียนของบริษัทจำนวน
  209,657,655 บาท เป็นทุนจดทะเบียนใหม่จำนวน 403,972,964 บาท แบ่งเป็นหุ้นจำนวน
  403,972,964 หุ้น มูลค่าที่ตราไว้หุ้นละ 1 บาท โดยการออกหุ้นสามัญใหม่จำนวน
  209,657,655 หุ้น โดยที่ประชุมมีมติอนุมัติการจัดสรรหุ้นสามัญเพิ่มทุนจำนวน 75,000,000 หุ้น
  มูลค่าที่ตราไว้หุ้นละ 1 บาทในราคาเสนอขายหุ้นละ 2 บาท เพื่อเสนอขายให้แก่ผู้ถือหุ้นเดิมของ
  AI ในฐานะผู้ลงทุนโดยเฉพาะเจาะจงซึ่งมีจำนวนไม่เกิน 35 ราย และ/หรือ นักลงทุนสถาบัน
  (Private Placement)และมีมติการจัดสรรหุ้นสามัญเพิ่มทุนจำนวน 134,657,655 หุ้น
  มูลค่าที่ตราไว้หุ้นละ 1 บาท เพื่อรองรับการใช้สิทธิตามใบสำคัญแสดงสิทธิที่ออกให้แก่ผู้ถือหุ้นเดิม
  ตลาดหลักทรัพย์ได้พิจารณาแล้วเห็นควรกำหนดให้หุ้นเพิ่มทุนของบริษัทฯ ดังกล่าว
  เริ่มทำการซื้อขายใน ตลาดหลักทรัพย์ เอ็ม เอ ไอ ได้ตั้งแต่วันที่ 6 สิงหาคม 2550 เป็นต้นไป

  มีมติเป็นเอกฉันท์อนุมัติออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯจำนวน
  134,657,655 หน่วย ให้กับผู้ถือหุ้นเดิม (ซึ่งรวมถึงกลุ่มผู้ถือหุ้นเดิมของ AI)
  โดยไม่คิดมูลค่าในอัตราส่วน 2 หุ้นสามัญเดิมต่อใบสำคัญแสดงสิทธิ 1 หน่วย

สิงหาคม 2550 ที่ประชุมคณะกรรมการบริษัท ครั้งที่ 13/2550 เมื่อวันพฤหัสที่ 30 สิงหาคม 2550
คณะกรรมการได้อนุมัติให้เพิ่มการลงทุนในหุ้นเพิ่มทุนของ ASIABIZ อีก 10,200 หุ้น ในราคาหุ้นละ
100 บาท รวมเป็นเงินลงทุนทั้งสิ้น 1.02 ล้านบาท เพื่อเป็นการรักษาสัดส่วนการถือหุ้น
คิดเป็นร้อยละ 51 ของหุ้นทั้งหมดใน ASIABIZ
โดยแหล่งเงินทุนมาจากการเพิ่มทุนจดทะเบียนของบริษัทฯ ตามมติการประชุมวิสามัญผู้ถือหุ้น ครั้งที่
1/2550 ซึ่งทาง ASIABIZ มีวัตถุประสงค์ในการเพิ่มทุน
เพื่อใช้เป็นเงินทุนหมุนเวียนในการดำเนินงานและขยายกิจการ

2.2 ภาพรวมการประกอบธุรกิจของบริษัทฯ และบริษัทย่อย

ณ วันที่ 20 กรกฎาคม กลุ่มบริษัท อาดามัส อินคอร์ปอเรชั่น จำกัด (มหาชน)
ดำเนินธุรกิจหลักด้านสื่อและการโฆษณาผ่านสื่อรูปแบบใหม่
โดยแต่ละสายผลิตภัณฑ์ดำเนินการผ่านบริษัทย่อย 4 บริษัท ดังนี้

1.  กลุ่มธุรกิจบริหารกิจกรรมและการส่งเสริมการตลาด ดำเนินการโดยบริษัท อาดามัส มีเดีย
    จำกัด (“ADM”)

2.  กลุ่มธุรกิจให้บริการและผลิตสื่อโฆษณา ดำเนินการโดยบริษัท แอปโซลูท อิมแพค จำกัด
    (“AI”)

3.  กลุ่มธุรกิจการตลาดบนอุปกรณ์สื่อสารเคลื่อนที่ อินเตอร์เน็ต และโฆษณา ดำเนินการโดยบริษัท
    สไมล์ อินเทอร์แอคทีฟ จำกัด (“SMILE”)

4.  กลุ่มธุรกิจซอฟท์แวร์ระบบจัดการทางการเงินและบริหารองค์กร ดำเนินการโดย บริษัท
    เอเซียบิส โซลูชั่น จำกัด (“ASIABIZ”)

โครงสร้างบริษัทฯ และบริษัทย่อย

หมายเหตุ โครงสร้าง ณ วันที่ 1 มีนาคม 2550

1.  กลุ่มธุรกิจบริหารกิจกรรมและการส่งเสริมการตลาด: ADM
    ประกอบธุรกิจจัดการแสดงคอนเสิร์ต โดยจัดหาศิลปินนักร้อง
    ที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
    และการเป็นผู้จัดกิจกรรมยูลีก ซึ่งประกอบด้วยการแข่งขันฟุตบอล วอลเล่ย์บอล ดนตรี
    และมิสยูลีก ระหว่างมหาวิทยาลัยกว่า 30 แห่ง
    และการทำธุรกิจเป็นตัวแทนในการขายสื่อโฆษณาสำหรับรายการทางสถานีโทรทัศน์

2.  กลุ่มธุรกิจให้บริการและผลิตสื่อโฆษณา : AI
    ให้บริการด้านการโฆษณาผ่านทางจอภาพในลักษณะภาพเคลื่อนไหว 2 มิติ และ 3 มิติ ณ
    จุดขาย ซึ่ง AI เป็นบริษัทแรกที่นำสื่อโฆษณา 3 มิติ มาใช้ในภูมิภาคเอเชีย และ AI
    ยังมีบริการ ให้เช่าจอภาพ 2 มิติและ 3 ให้แก่ผู้ให้บริการบริหารจัดงาน (Event
    management หรือ Event Organizer) ทั้งนี้ บริษัทเข้าลงทุนใน AI ในเดือนกรกฎาคม
    2550

3.  กลุ่มธุรกิจการตลาดบนอุปกรณ์สื่อสารเคลื่อนที่ อินเตอร์เน็ต และโฆษณา: SMILE ดำเนินธุรกิจ
    การตลาดบนอุปกรณ์สื่อสารเคลื่อนที่ (Mobile
    Marketing)ได้แก่การให้บริการรับและส่งข้อความสั้น (short message service: SMS)
    กับสถานีวิทยุในระบบ เอฟ เอ็ม และ เอ เอ็ม และทำธุรกิจโฆษณาออนไลน์ได้แก่
    การดำเนินการเว็บไซต์วิทยุออนไลน์ (www.radio.in.th)
    และยังดำเนินธุรกิจด้านอินเทอร์เน็ต (Internet Solutions):
    ประกอบด้วยบริการเว็บโฮสติ้ง บริการรับจดโดเมน บริการพัฒนาและบริหารเว็บไซต์ ทั้งนี้
    บริษัทฯ เข้าลงทุนใน SMILE ในเดือน กุมภาพันธ์ 2550 โดยมีสัดส่วนการถือหุ้น ดังนี้ ADAM
    ถือหุ้น 51% นายเอกพล ตั้งเผ่าศักดิ์ ถือหุ้น 28% นายวิสุทธิ์ ตันติตยาพงษ์ ถือหุ้น 10 %
    และผู้ถือหุ้นอื่นรวม 11% (ข้อมูลผู้ถือหุ้น ณ วันที่ 14 กันยายน 2550) โดย ผู้ถือหุ้นของ
    SMILE ไม่ได้เป็นบุคคลที่อาจมีความขัดแย้งทางผลประโยชน์กับบริษัทฯ

4.  ธุรกิจซอฟแวร์ระบบจัดการทางการเงินและบริหารองค์กร: ASIABIZ
    ประกอบธุรกิจพัฒนาและจำหน่ายโปรแกรม
    ซอฟท์แวร์ระบบจัดการทางการเงินและบริหารองค์กรทั้งนี้ บริษัทฯ เข้าลงทุนใน ASIABIZ
    ในเดือนพฤษภาคม 2550 โดยมีสัดส่วนการถือหุ้น ดังนี้ ADAM ถือหุ้น 51% นายสรพล สุขสวัสดิ์
    ถือหุ้น 21.68% นางวัฒนา สุขสวัสดิ์ ถือหุ้น 10.32% และผู้ถือหุ้นอื่นรวม 17% (ข้อมูลผู้ถือหุ้น
    ณ วันที่ 9 ตุลาคม 2550) โดย ผู้ถือหุ้นของ ASIABIZ
    ไม่ได้เป็นบุคคลที่อาจมีความขัดแย้งทางผลประโยชน์กับบริษัทฯ

บริษัทร่วม

5.  ธุรกิจทางด้านวิทยุในพื้นที่กรุงเทพมหานคร:GG NEWS NETWORK ให้บริการสื่อวิทยุในพื้นที่
    กรุงเทพมหานคร โดย ADAM เข้าลงทุนบริษัท จี จี นิวส์ เนทเวิร์ค จำกัด
    ตั้งแต่เดือนเมษายน 2548 โดยมีสัดส่วนการถือหุ้น ดังนี้ นายดนัย เอกมหาสวัสดิ์ถือหุ้น 30%
    ADAM ถือหุ้น 25% บริษัท ฟาติมาบรอดคาสติ้ง อินเตอร์เนชั่นแนล ถือหุ้น 20%
    นางสาวดวงทิวา มุกประดับ 20% และผู้ถือหุ้นอื่นรวม 5% (ข้อมูลผู้ถือหุ้น ณ วันที่ 30
    เมษายน 2550) โดยผู้ถือหุ้นของ GG NEWS NETWORK
    ไม่ได้เป็นบุคคลที่อาจมีความขัดแย้งทางผลประโยชน์กับบริษัทฯ

  บริษัทที่เกี่ยวข้อง

6.  ธุรกิจทางด้านผลิตสื่อและโทรทัศน์ : NEWS MULTIMEDIA
    ดำเนินธุรกิจด้านผลิตสื่อวิทยุและโทรทัศน์ โดยเฉพาะข่าวด้านตลาดเงินตลาดทุน
    เศรษฐกิจและการเงินโดย ADAM เข้าลงทุน NEWS MULTIMEDIA ในตั้งแต่เดือนพฤษภาคม
    2548 โดยมีสัดส่วนการถือหุ้น ดังนี้ นายดนัย เอกมหาสวัสดิ์ถือหุ้น 27% นางสาวศิรินันท์
    บวรอเนกสกุล ถือหุ้น 20% บริษัท จี จี นิวส์ เนทเวิร์ค ถือหุ้น 18% ADAM ถือหุ้น 10%
    และผู้ถือหุ้นอื่นรวม 25% (ข้อมูลผู้ถือหุ้น ณ วันที่ 30 เมษายน 2550) โดยผู้ถือหุ้นของ NEWS
    MULTIMEDIA ไม่ได้เป็นบุคคลที่อาจมีความขัดแย้งทางผลประโยชน์กับบริษัทฯ

  ธุรกิจที่หยุดประกอบการในปี 2550

7.  ธุรกิจวิทยุ: ในปี 2550 กลุ่มบริษัทฯ
    เช่าเวลาจากสถานีวิทยุเพื่อผลิตรายการและบริหารการตลาดและขายโฆษณาจำนวน 10 สถานี
    โดยอยู่ในต่างจังหวัดทั้งหมด ซึ่งประกอบธุรกิจโดย RKM

8.  ธุรกิจโทรทัศน์: ในช่วงต้นปี 2550 กลุ่มบริษัทฯ ดำเนินธุรกิจเป็นผู้ผลิต
    บริหารการตลาดและสื่อโฆษณา รายการบันเทิง รายการสารคดี ทางสถานีโทรทัศน์ ITV
    ได้แก่ รายการอร่อยยกนิ้ว ซึ่งประกอบธุรกิจโดย R&T (ADM)

9.  ธุรกิจด้านภาพยนตร์ และภาพยนตร์ซีรี่ส์: กลุ่มบริษัทฯ เป็นผู้ได้รับลิขสิทธิ์
    และเป็นผู้แทนจัดจำหน่ายในภาพยนตร์ และภาพยนตร์ซีรี่ส์ของต่างประเทศ ในรูปแบบของ
    VDO, VCD, DVD ในธุรกิจดังกล่าว ทางกลุ่มบริษัทฯ ได้เริ่มดำเนินงานในปี 2547
    ซึ่งประกอบธุรกิจโดย ITW

10. ธุรกิจสื่อสิ่งพิมพ์: ดำเนินธุรกิจจัดหาโฆษณาให้กับหนังสือพิมพ์คอหุ้น
    โดยมีรายได้จากการแบ่งผลกำไรกับบริษัท เอ็ม ที มัลติมีเดีย จำกัด
    ซึ่งเป็นผู้ผลิตหนังสือพิมพ์คอหุ้น ซึ่งประกอบธุรกิจโดย ITW

11. ธุรกิจบริการข้อมูลข่าวสารด้านนักลงทุนสัมพันธ์: บริษัทฯ
    ได้เข้าร่วมทุนกับพันธมิตรจากประเทศสิงคโปร์ เพื่อดำเนินธุรกิจ
    การบริการข้อมูลข่าวสารด้านนักลงทุนสัมพันธ์
    ให้กับบริษัทที่จดทะเบียนในตลาดหลักทรัพย์แห่งประเทศไทย ในฐานะผู้ถือหุ้นรายใหญ่ (30%)
    มีรายได้จากการแบ่งผลกำไรจากบริษัท เอสไอ ดอทคอม(ประเทศไทย) จำกัด

โครงสร้างรายได้

  (หน่วย : ล้านบาท)

+----------------------+----+----+----+----+----+----+----+-----+
|                      | ปี  |    | ปี  |    | ปี  |    | ปี  |     |
|                      | 25 |    | 25 |    | 25 |    | 25 |     |
|                      | 50 |    | 49 |    | 48 |    | 47 |     |
+======================+====+====+====+====+====+====+====+=====+
|                      | ล้า | %  | ล้า | %  | ล้า | %  | ล้า | %   |
|                      | นบ |    | นบ |    | นบ |    | นบ |     |
|                      | าท |    | าท |    | าท |    | าท |     |
+----------------------+----+----+----+----+----+----+----+-----+
| 1.                   | 1  | 3. | 13 | 7  | 18 | 6  | 22 | 72  |
| รายได้จากกา           | 0. | 59 | 4. | 8. | 0. | 5. | 8. | .71 |
| รผลิตรายการและสื่อโฆษณา | 00 |    | 44 | 58 | 50 | 91 | 97 |     |
|                      |    |    |    |    |    |    |    |     |
| วิทยุ                  |    |    |    |    |    |    |    |     |
+----------------------+----+----+----+----+----+----+----+-----+
| 2.                   | 6. | 2. | 8. | 4. | 4  | 1  | 4  | 14  |
| รา                   | 36 | 29 | 05 | 71 | 5. | 6. | 4. | .12 |
| ยได้จากการการผลิตรายกา |    |    |    |    | 43 | 59 | 46 |     |
| รและสื่อโฆษณาทางโทรทัศน์ |    |    |    |    |    |    |    |     |
+----------------------+----+----+----+----+----+----+----+-----+
| 3.                   | 1  | 3. | -  | -  | -  | -  | -  | -   |
| รายได้จากกา           | 0. | 88 |    |    |    |    |    |     |
| รให้บริการทางอินเทอร์เน็ต | 80 |    |    |    |    |    |    |     |
+----------------------+----+----+----+----+----+----+----+-----+
| 4.                   | 2  | 8. | -  | -  | -  | -  | -  | -   |
| รายได้จากก            | 3. | 31 |    |    |    |    |    |     |
| ารการให้บริการทางการตล | 11 |    |    |    |    |    |    |     |
| าดบนอุปกรณ์สื่อสารเคลื่อนที่ |    |    |    |    |    |    |    |     |
+----------------------+----+----+----+----+----+----+----+-----+
| 5.                   | 14 | 5  | 2. | 1. | 1  | 4. | 7. | 2   |
| รายได้จากการจัด        | 2. | 1. | 01 | 17 | 2. | 63 | 52 | .39 |
| แสดงคอนเสิร์ตและกิจกรรม | 86 | 34 |    |    | 69 |    |    |     |
+----------------------+----+----+----+----+----+----+----+-----+
| 6.                   | 5. | 1. | -  | -  | -  | -  | -  | -   |
| รายได้จากกา           | 36 | 92 |    |    |    |    |    |     |
| รขายโปรแกรมคอมพิวเตอร์ |    |    |    |    |    |    |    |     |
+----------------------+----+----+----+----+----+----+----+-----+
| 7.                   | 6  | 2  | -  | -  | -  | -  | -  | -   |
| รายได                | 3. | 2. |    |    |    |    |    |     |
| ้จากการให้บริการสื่อโฆษณา | 39 | 78 |    |    |    |    |    |     |
+----------------------+----+----+----+----+----+----+----+-----+
| 8. รายได้จากสื่อออนไลน์  | 1. | 0. | -  | -  | -  | -  | -  | -   |
|                      | 80 | 65 |    |    |    |    |    |     |
+----------------------+----+----+----+----+----+----+----+-----+
| 9.                   | -  | -  | 0. | 0. | 0. | 0. | -  | -   |
| รายได้จากสื่อโฆษณาสิ่งพิมพ์ |    |    | 16 | 09 | 81 | 30 |    |     |
+----------------------+----+----+----+----+----+----+----+-----+
| 10.                  | 0. | 0. | 2  | 1  | 3  | 1  | 3  | 9   |
| รายได้จากการขายสินค้า   | 16 | 06 | 3. | 3. | 0. | 1. | 0. | .79 |
|                      |    |    | 20 | 56 | 44 | 12 | 84 |     |
+----------------------+----+----+----+----+----+----+----+-----+
| 11.                  | 0. | 0. | -  | -  | 1. | 0. | -  | -   |
| ส่วนแบ่งกำไรจา         | 22 | 08 |    |    | 17 | 43 |    |     |
| กเงินลงทุนในบริษัทย่อยและ |    |    |    |    |    |    |    |     |
| บริษัทร่วมตามวิธีส่วนได้เสีย |    |    |    |    |    |    |    |     |
+----------------------+----+----+----+----+----+----+----+-----+
| 12.                  | 0. | 0. | 1. | 0. | 1. | 0. | 1. | 0   |
| ค่าคว                 | 16 | 06 | 11 | 65 | 57 | 57 | 57 | .50 |
| ามนิยมติดลบรับรู้เป็นรายได้ |    |    |    |    |    |    |    |     |
+----------------------+----+----+----+----+----+----+----+-----+
| 13. รายได้อื่น          | 1  | 5. | 2. | 1. | 1. | 0. | 1. | 0   |
|                      | 4. | 04 | 12 | 24 | 24 | 45 | 53 | .49 |
|                      | 04 |    |    |    |    |    |    |     |
+----------------------+----+----+----+----+----+----+----+-----+
| รวมรายได้             | 27 | 10 | 17 | 10 | 27 | 10 | 31 | 100 |
|                      | 8. | 0. | 1. | 0. | 3. | 0. | 4. | .00 |
|                      | 26 | 00 | 09 | 00 | 85 | 00 | 89 |     |
+----------------------+----+----+----+----+----+----+----+-----+

เป้าหมายการดำเนินธุรกิจ

บริษัทฯมีเป้าหมายระยะยาวที่จะเป็นเป็นบริษัท Holding Company
ดำเนินธุรกิจลงทุนในกิจการต่างๆที่มีผลประกอบการดี
มีทีมบริหารจัดการที่มีความสามารถและซื่อสัตย์และเป็นธุรกิจที่ผู้บริหารของบริษัทฯมีความเข้าใจในธุรกิจนั้น
ๆเป้าหมายระยะสั้นของบริษัทฯจะเป็นการปรับโครงสร้างการลงทุนให้เหมาะสมกับสภาพเศรษฐกิจและเพื่อให้กลุ่มบริษัทฯ
สามารถสร้างกำไรได้โดยเร็ว สำหรับเป้าหมายในธุรกิจแต่ละกลุ่มธุรกิจ เป็นดังนี้

-   เป้าหมายของกลุ่มธุรกิจกิจกรรมและการส่งเสริมการตลาด

  กลุ่มบริษัทฯ มีนโยบายเชิงรุกในการเข้าประกอบธุรกิจจัดการแสดงคอนเสิร์ต
  โดยจัดหานักแสดงที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
  ซึ่งธุรกิจนี้จะมีรายได้จากการขายสปอนเซอร์สนับสนุนคอนเสิร์ตและรายได้จากการขายตั๋วคอนเสิร์ต
  โดยจะไม่มุ่งเน้นการสร้างจำนวนกิจกรรม แต่จะมุ่งเน้นการจัดงานที่สร้างกำไรเท่านั้น
  นอกจากนี้จะผลักดันให้กิจกรรมยูลีกเป็นกิจกรรมระยะยาวที่มีคุณภาพของกลุ่มบริษัทฯต่อไป

-   เป้าหมายของกลุ่มธุรกิจให้บริการและผลิตสื่อโฆษณา

  กลุ่มบริษัทฯได้ทำการยกเลิกการลงทุนของธุรกิจวิทยุแล้วเพื่อหลีกเลี่ยงผลขาดทุนที่อาจเกิดขึ้นโดยต่อเนื่องและยังไม่สามารถที่จะเห็นโอกาสในการฟื้นเป็นกำไรได้ในระยะสั้น
  ในส่วนของโทรทัศน์มีเป้าหมายที่จะยกเลิกการลงทุนการบริหารเวลาในการโฆษณาเช่นเดียวกัน
  เนื่องจากเป็นธุรกิจที่สร้างรายได้ให้แก่กลุ่มบริษัทฯไม่ได้ในปัจจุบันนี้กลุ่มบริษัทฯได้ให้ความสำคัญกับการลงทุนในธุรกิจสื่อโฆษณานอกบ้านเป็นอย่างมาก
  เนื่องจากเป็นธุรกิจที่อยู่ในกระแสความนิยมและให้ผลตอบแทนที่ดีแก่กลุ่มบริษัทฯซึ่งเป็นไปตามนโยบายการลงทุนของกลุ่มบริษัทฯ

-   เป้าหมายของกลุ่มธุรกิจการตลาดบนอุปกรณ์สื่อสารเคลื่อนที่ อินเตอร์เน็ต และโฆษณา

  เน้นการลงทุนในธุรกิจที่มีอัตราส่วนการทำกำไรสูง
  และธุรกิจบริการที่สร้างรายได้สม่ำเสมอให้กับกลุ่มบริษัทฯ เพิ่มบริการใหม่ๆ (เช่นบริการ
  Broadcast hosting) เพื่อให้บริการกับลูกค้าเพิ่มเติม และจะมุ่งสร้างธุรกิจนิวมีเดีย
  สื่อออนไลน์ และเว็บไซต์ทั้งหลายของกลุ่มบริษัท ให้มีคุณภาพและมีผู้เข้าชมประจำจำนวนมาก
  โดยเน้นการสร้างมูลค่าเพิ่มจากเนื้อหา (คอนเท้นต์) ให้เกิดประโยชน์และรายได้สูงสุดต่อไป
  โดยจะสร้างสื่อออนไลน์ของกลุ่มบริษัทฯ ให้มีจำนวนผู้เข้าชมติดอันดับต้นๆ
  ของเว็บไซต์ของประเทศให้ได้ภายในปี 2550

-   เป้าหมายของกลุ่มธุรกิจซอฟแวร์ระบบจัดการทางการเงินและบริหารองค์กร

  มุ่งสร้างรายได้ให้แก่กลุ่มบริษัทฯโดยเน้นการลงทุนในการพัฒนาซอฟแวร์ที่เชื่อมโยงการใช้งานกับโปรแกรมที่มีอยู่เพื่อเพิ่มขีดความสามารถให้กับผลิตภัณฑ์ที่
  ASIABIZ มีอยู่ให้สามารถตอบสนองความต้องการของกลุ่มลูกค้าเดิมและกลุ่มลูกค้าใหม่ได้